Na temelju članka 34. stavka 1. točke 28. Statuta Grada Osijeka (Službeni glasnik Grada Osijeka br. 6/01, 3/03, 1A/05, 8/05, 2/09, 9/09, 13/09, 9/13, 12/17, 2/18, 2/20, 3/20, 4/21, 5/21-pročišćeni tekst i 8/24) Gradonačelnik Grada Osijeka 20. prosinca 2024., donosi

UPUTU

za suradnju s proračunskim korisnicima Grada Osijeka

1. UVODNE ODREDBE

Na temelju članka 6. stavka 2. Pravilnika o utvrđivanju proračunskih i izvanproračunskih korisnika državnog proračuna i proračunskih i izvanproračunskih korisnika proračuna jedinica lokalne i područne (regionalne) samouprave te o načinu vođenja Registra proračunskih i izvanproračunskih korisnika („Narodne novine“ br. 128/09, 142/14, 23/19 i 83/21) Ministarstvo financija objavljuje podatke iz registra proračunskih i izvanproračunskih korisnika svake godine do kraja svibnja tekuće godine za sljedeću proračunsku godinu.
Proračunski korisnici Grada Osijeka, obveznici postupanja temeljem ove upute su:
· Osnovna škola Vijenac
· Osnovna škola “Mladost”
· Osnovna škola Josipovac
· Osnovna škola Retfala
· Osnovna škola Višnjevac
· Osnovna škola August Šenoa
· Osnovna škola “Dobriša Cesarić” Osijek
· Osnovna škola Frana Krste Frankopana Osijek
· Osnovna škole Jagode Truhelke
· Osnovna škola „Tin Ujević“
· Osnovna škola Antuna Mihanovića Osijek
· Osnovna škola Tenja
· Osnovna škola Vladimira Becića Osijek
· Osnovna škola Svete Ane u Osijeku
· Osnovna škola Ivana Filipovića
· Osnovna škola Franje Krežme
· Osnovna škola “Grigor Vitez”
· Osnovna škola Ljudevita Gaja
· Centar za odgoj i obrazovanje Ivan Štark
· “Prosvjetno-kulturni centar Mađara u Republici Hrvatskoj”
· Osnovna škola Cvjetno
· Dječje kazalište Branka Mihaljevića u Osijeku
· Hrvatsko narodno kazalište u Osijeku
· Javna vatrogasna postrojba Grada Osijeka
· Gradske galerije Osijek
· Kulturni centar Osijek
· Agencija za obnovu osječke Tvrđe
· Dječji vrtić Osijek



2.	FINANCIJSKI PLAN PRORAČUNSKOG KORISNIKA

2.1.	PLANIRANJE

Upravni odjel za financije i fondove Europske unije, Odsjek za proračun na temelju uputa Ministarstva financija izrađuje Upute za izradu i dostavu prijedloga financijskih planova upravnih odjela te proračunskih korisnika Grada Osijeka (u daljnjem tekstu: Uputa) za naredno trogodišnje razdoblje s utvrđenim limitima proračunskih sredstava.
Metodologija za izradu proračuna i projekcija, odnosno prijedloga financijskog plana proračunskog i izvanproračunskog korisnika, propisana je Zakonom o proračunu („Narodne novine“ br. 144/21) i podzakonskim aktima kojima se regulira provedba Zakona, ponajprije Pravilnikom o planiranju u sustavu proračuna („Narodne novine“ br. 1/24), Pravilnikom o proračunskim klasifikacijama („Narodne novine“ br. 4/24), Pravilnikom o proračunskom računovodstvu i računskom planu („Narodne novine“ br. 158/23), Pravilnikom o korištenju sredstava Europske unije („Narodne novine“ br. 44/24) te spomenutom Uputom.
U planiranju, izvršavanju i izvještavanju financijskih planova proračunskih korisnika Grada Osijeka priznavanje i iskazivanje poslovnih događaja temelji se na primjeni modificiranog obračunskog načela. Navedeno znači da se prihodi planiraju prema proračunskim klasifikacijama u planskom razdoblju u kojem se očekuje njihova naplata, a iskazuju u izvještajnom razdoblju u kojem su naplaćeni. Rashodi se planiraju prema proračunskim klasifikacijama u planskom razdoblju u kojem se očekuje nastanak poslovnog događaja (obveze), a iskazuju u izvještajnom razdoblju u kojem su nastali, neovisno o plaćanju.
Proračunski korisnici obvezni su, temeljem Upute i pridržavajući se zadanih limita te propisane metodologije, pristupiti izradi financijskih planova i pridržavati se utvrđenih rokova za izradu i dostavu svojih financijskih planova. Čelnici proračunskih korisnika odgovorni su za zakonito i pravilno planiranje i izvršavanje financijskih planova.
Financijski plan proračunskog korisnika sastoji se od plana za proračunsku godinu i projekcija za sljedeće dvije godine i sadrži opći dio, posebni dio i obrazloženje. U financijskom planu se uz podatke o planu za proračunsku godinu (t) i sljedeće dvije projekcijske godine (t+1 i t+2) iskazuju i podaci o tekućem planu za godinu u kojoj se izrađuje proračun (t-1) i podaci o izvršenju za izvještajno razdoblje godine koja prethodi godini u kojoj se izrađuje proračun (t-2). Sadržaj i izgled financijskog plana proračunskog korisnika, tablični prikaz, daje se uz Uputu i priložen je uz Pravilnik o planiranju u sustavu proračuna. Obrazloženje financijskog plana proračunskog korisnika je podloga za analiziranje rezultata (učinaka) i oblikovanje budućih ciljeva, usmjeravanje djelovanja proračunskog korisnika te osnova za utvrđivanje odgovornosti.

	SADRŽAJ
	SASTAVNI DIO
	OPIS SASTAVNOG DIJELA

	
OPĆI DIO FINANCIJSKOG PLANA
	
Sažetak Računa prihoda i rashoda 
Sažetak Računa financiranja 
	
- ukupni prihodi poslovanja i prihodi od prodaje nefinancijske imovine, ukupni rashodi poslovanja i rashodi za nabavu nefinancijske imovine 

- ukupni primici od financijske imovine i zaduživanja i izdaci za financijsku imovinu i otplate zajmova 

	
	
Račun prihoda i rashoda 
	
- ukupni prihodi i rashodi iskazani prema ekonomskoj klasifikaciji na razini skupine
-ukupni prihodi i rashodi prema izvorima financiranja
- ukupni rashodi iskazani prema funkcijskoj klasifikaciji 

	
	
Račun financiranja 
	 
- ukupni primici od financijske imovine i zaduživanja i izdaci za financijsku imovinu i otplate instrumenata zaduživanja prema izvorima financiranja i ekonomskoj klasifikaciji na razini skupine 

	
	
Preneseni višak ili preneseni manjak prihoda nad rashodima 
	 
- ako ukupni prihodi i primici nisu jednaki ukupnim rashodima i izdacima, opći dio financijskog plana sadrži i preneseni višak ili preneseni manjak prihoda nad rashodima 

	
	
Višegodišnji plan uravnoteženja 
	 
- ako proračunski korisnici ne mogu preneseni manjak podmiriti do kraja proračunske godine, obvezni su izraditi višegodišnji plan uravnoteženja za razdoblje za koje se financijski plan donosi 
- ako proračunski korisnici ne mogu preneseni višak, zbog njegove veličine, u cijelosti iskoristiti u jednoj proračunskoj godini, korištenje viška planira se višegodišnjim planom uravnoteženja za razdoblje za koje se financijski plan donosi 

	 
POSEBNI DIO FINANCIJSKOG PLANA 
	 
Plan rashoda i izdataka proračunskih korisnika 
	 
- rashodi i izdaci proračunskih korisnika iskazani po organizacijskoj klasifikaciji, izvorima financiranja i ekonomskoj klasifikaciji na razini skupine, raspoređenih u programe koji se sastoje od aktivnosti i projekata 

	 
OBRAZLOŽENJE FINANCIJSKOG PLANA 
	 
Obrazloženje općeg dijela financijskog plana i obrazloženje posebnog dijela financijskog plana
 
 
	 
- obrazloženje općeg dijela financijskog plana sadrži obrazloženje prihoda i rashoda, primitaka i izdataka te obrazloženje prenesenog manjka odnosno viška proračuna financijskog plana
- obrazloženje posebnog dijela financijskog plana sastoji se od obrazloženja programa koje se daje kroz obrazloženje aktivnosti i projekata zajedno s ciljevima i pokazateljima uspješnosti iz akata strateškog planiranja i godišnjeg plana rada 



Upravna vijeća, školski odbori i ostala upravljačka tijela proračunskih korisnika obvezna su usvojiti financijski plan na razini skupine (druga razina računskog plana). 
Nadležni upravni odjeli dužni su prije dostave prijedloga financijskih planova proračunskih korisnika Upravnom odjelu za financije i fondove Europske unije provjeriti točnost i istinitost podataka navedenih u istima. 
Ukoliko postoje razlike u financijskom planu proračunskog korisnika sadržanom u proračunu koji je usvojilo predstavničko tijelo u odnosu na već usvojeni prijedlog financijskog plana od strane upravljačkog tijela, upravljačko tijelo usvaja financijski plan koji je sadržan u proračunu koji je usvojilo predstavničko tijelo, najkasnije do kraja godine kako bi se od 1. siječnja proračunske godine mogle preuzimati i izvršavati nove obveze.
 Radi postizanja bolje funkcionalnosti i veće efikasnosti procesa planiranja te smanjenja mogućnosti pogreške, prijedlog financijskog plana proračunski korisnici unose putem web aplikacije. U istu se unose procijenjeni prihodi i primici iskazani po vrstama i izvorima financiranja kao i plan rashoda i izdataka razvrstanih prema proračunskim klasifikacijama na razini podskupine odnosno 3. razine računskog plana.

Prijedlog financijskog plana za proračunskog korisnika na webu verificira nadležni upravni odjel te ga zajedno s prijedlogom za svoj upravni odjel dostavlja Upravnom odjelu za financije i fondove Europske unije koji će izraditi cjeloviti prijedlog proračuna na temelju dostavljenih prijedloga svih upravnih tijela i isti uputiti Gradonačelniku na daljnji postupak usuglašavanja. Nakon što Gradsko vijeće donese proračun, svaki upravni odjel obavijestiti će proračunske korisnike iz svoje nadležnosti o visini dodijeljenih im sredstava.
Kako bi se osiguralo ostvarenje načela transparentnosti i slobodnog pristupa informacijama, financijski plan i izmjene i dopune financijskog plana, polugodišnji i godišnji izvještaj o izvršenju financijskog plana proračunskog korisnika objavljuje se na njegovim mrežnim stranicama u formatu pogodnom za daljnju obradu (word i excel).

2.2. 	IZVRŠAVANJE

Čelnici proračunskih korisnika odgovorni su za zakonito, svrhovito, učinkovito i ekonomično raspolaganje proračunskim sredstvima. Pročelnici upravnih odjela dužni su nadzirati poslovanje i namjensko korištenje proračunskih sredstava proračunskih korisnika iz svoje nadležnosti.
Sredstva koja proračunski korisnici dobiju iz nadležnog proračuna mogu trošiti isključivo do planiranih iznosa u posebnom dijelu. Ako se tijekom godine pojavi potreba za dodatnim sredstvima na pojedinim stavkama, dužni su nadležnom upravnom odjelu podnijeti zahtjev za izmjenom financijskog plana (ako se radi o izmjeni stavaka plana unutar 2. razine ekonomske klasifikacije) ili zahtjev za preraspodjelu sredstava (ako se radi o preraspodjeli sredstava najviše do 5 % na razini skupine ekonomske klasifikacije donesene od strane Gradskog vijeća koja se umanjuje i to unutar izvora opći prihodi i primici). 
Vlastiti i namjenski prihodi proračunskih korisnika prihodi su proračuna i uplaćuju se na račun proračuna, izuzev proračunskih korisnika navedenih u Odluci o izvršavanju Proračuna Grada Osijeka za tekuću proračunsku godinu. Proračunski korisnici odgovorni su za naplatu vlastitih i namjenskih prihoda te za izvršavanje rashoda sukladno planiranim iznosima i namjenama. 
Vlastiti prihodi proračunskih korisnika su prihodi koje proračunski korisnici ostvaruju od obavljanja poslova na tržištu i u tržišnim uvjetima i služe za pokriće rashoda u programima vlastite djelatnosti proračunskih korisnika. Namjenski prihodi proračunskih korisnika su prihodi za posebne namjene, pomoći, donacije i prihodi od prodaje ili zamjene nefinancijske imovine u vlasništvu proračunskog korisnika, a koja nije stečena iz općih prihoda i primitaka, te naknada s naslova osiguranja ako premija nije plaćena iz općih prihoda i primitaka. 
Proračunski korisnici mogu preuzimati obveze i plaćati ih po stavkama rashoda za čije su financiranje planirani vlastiti i namjenski prihodi isključivo do iznosa naplaćenih vlastitih i namjenskih prihoda. Nadležni upravni odjeli nadziru ostvarenje i trošenje vlastitih i namjenskih prihoda svojih proračunskih korisnika.
Uplaćeni i preneseni, a manje planirani vlastiti i namjenski prihodi proračunskih korisnika, mogu se izvršavati iznad iznosa utvrđenih u financijskom planu proračunskog korisnika, a do visine uplaćenih odnosno prenesenih sredstava, uz odobrenje čelnika proračunskog korisnika te uz suglasnost nadležnog upravnog odjela i Upravnog odjela za financije i fondove Europske unije.
Uplaćeni i preneseni, a neplanirani vlastiti i namjenski prihodi proračunskih korisnika, mogu se koristiti prema naknadno utvrđenim aktivnostima i/ili projektima u financijskom planu, uz odobrenje čelnika proračunskog korisnika te uz suglasnost nadležnog upravnog odjela i Upravnog odjela za financije i fondove Europske unije.
Vlastiti i namjenski prihodi proračunskih korisnika koji ne budu iskorišteni u tekućoj  proračunskoj godini, prenose se u narednu proračunsku godinu.
Proračunske pozicije planirane su na 3. razini dok je knjiženje izvršenja obvezno na 5. razini.

2.3. 	POLUGODIŠNJI I GODIŠNJI IZVJEŠTAJ O IZVRŠENJU

Proračunski korisnici izrađuju polugodišnji i godišnji izvještaj o izvršenju financijskog plana prema odredbama Pravilnika o polugodišnjem i godišnjem izvještaju o izvršenju proračuna („Narodne novine“ br. 85/23)  koji propisuje izgled, sadržaj, obveznike primjene, način i rokove podnošenja, donošenja i objave polugodišnjeg i godišnjeg izvještaja o izvršenju proračuna i financijskog plana proračunskih i izvanproračunskih korisnika.
Polugodišnji i godišnji izvještaj o izvršenju financijskog plana sadrži; opći dio, posebni dio, obrazloženje i posebne izvještaje. Polugodišnji izvještaj o izvršenju financijskog plana proračunskog korisnika sastavlja se za proračunsku godinu odnosno za razdoblje od 1. siječnja do 30. lipnja tekuće proračunske godine. Godišnji izvještaj o izvršenju financijskog plana proračunskog korisnika sastavlja se za proračunsku godinu odnosno za razdoblje od 1. siječnja do 31. prosinca proračunske godine.

	SADRŽAJ IZVJEŠTAJA O IZVRŠENJU 
FINANCIJSKOG PLANA
	POLUGODIŠNJI
	GODIŠNJI

	1. Opći dio

	Sažetak A. Računa prihoda i rashoda i B. Računa financiranja
	da
	da

	A. Račun prihoda i rashoda
 - izvještaj o prihodima i rashodima prema ekonomskoj klasifikaciji
 - izvještaj o prihodima i rashodima prema izvorima financiranja
 - izvještaj o rashodima prema funkcijskoj klasifikaciji
	da
	da

	B. Račun financiranja
 - izvještaj računa financiranja prema ekonomskoj klasifikaciji
 - izvještaj računa financiranja prema izvorima financiranja
	da
	da

	2. Posebni dio

	Izvještaj po programskoj klasifikaciji sadrži rashode i izdatke iskazane po izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata
	da
	da

	3. Obrazloženje općeg i posebnog dijela izvještaja o izvršenju financijskog plana

	Obrazloženje ostvarenja prihoda i rashoda, primitaka i izdataka 
	da
	da

	Obrazloženje manjka odnosno viška 
	da
	da

	Obrazloženje posebnog dijela izvještaja o izvršenju financijskog plana
	ne
	da

	4. Posebni izvještaji

	Izvještaj o korištenju proračunske zalihe
	ne
	ne

	Izvještaj o zaduživanju na domaćem i stranom tržištu novca i kapitala
	da
	da

	Izvještaj o danim jamstvima i plaćanjima po protestiranim jamstvima
	ako su izdali jamstva i imali plaćanja po protestiranim jamstvima
	ako su izdali jamstva i imali plaćanja po protestiranim jamstvima

	Izvještaj o korištenju sredstava fondova Europske unije 
	ne
	da

	Izvještaj o danim zajmovima i potraživanjima po danim zajmovima
	ne
	da

	Izvještaj o stanju potraživanja i dospjelih obveza te o stanju potencijalnih obveza po osnovi sudskih sporova
	ne
	da


Proračunski korisnici dužni su dostaviti upravljačkom tijelu na usvajanje:
· prijedlog polugodišnjeg izvještaja o izvršenju financijskog plana za proteklo razdoblje do 31. srpnja tekuće proračunske godine, nakon čega se dostavlja nadležnom upravnom odjelu do roka koje ono odredi.
· prijedlog godišnjeg izvještaja o izvršenju financijskog plana za proteklo razdoblje do 31. ožujka tekuće proračunske godine, nakon čega se dostavlja nadležnom upravnom odjelu do roka koje ono odredi.

Na poveznici Uputa za izvještaj o izvršenju JLP(R)S dani su ogledni primjeri obrazaca izvještaja.

3.	ZAHTJEVI

	Evidentiranje rashoda i izdataka proračunskih korisnika izvršava se putem dostavljenog Zahtjeva za sredstvima uz koji se prilažu računi i druga dokumentacija na koje se Zahtjev odnosi.
Odgovornost Proračunskog korisnika je prije slanja Zahtjeva za sredstvima utvrdi ti jesu li osigurana financijska sredstva za pokriće rashoda navedenih u Zahtjevu, vodeći računa o sljedećem:
1. Kada se rashodi financiraju iz prihoda nadležnog proračuna, temelj za slanje Zahtjeva je iznos planiran Proračunom Grada Osijeka. 
2. Kada se rashodi financiraju iz namjenskih prihoda proračunskih korisnika, Zahtjev se može poslati u visini uplaćenih namjenskih prihoda, ili u iznimnom slučaju do visine utvrđene ugovornim odnosnom ili aktom o dodjeli financijskih sredstava (Odluka o odobravanju izvršavanja obveza proračunskih korisnika iz namjenskih prihoda (Službeni glasnik Grada Osijeka br. 2/23)).
3. Kada se rashodi financiraju iz vlastitih prihoda proračunskih korisnika, Zahtjev se može poslati u iznosu u kojem su isti uplaćeni.
Uz zahtjev za plaćanje rashoda iz vlastitih i namjenskih prihoda prilaže se izjava čelne osobe da su sredstva osigurana/uplaćena u Proračun.
Zahtjevi koji sadrže plaćanja koja se vežu na JOPPD obrazac potrebno je dostaviti Upravnom odjelu za društvene djelatnosti minimalno dva dana prije datuma isplate.

3.1. Zahtjev za sredstvima
Dokumenti za koje proračunski korisnik izrađuje u aplikaciji 149 Lokalna riznica Zahtjev za sredstvima kojim od nadležne riznice zahtjeva plaćanje računa, isplate rashoda za zaposlene, naknada, obračunatih ugovora  o autorskom djelu i ostalo, moraju biti proknjiženi u glavnoj knjizi proračunskog korisnika.
U Gradu Osijeku, obrađen i odobren Zahtjev od strane nadležnog upravnog odjela predstavlja dokument za knjiženje odnosno knjigovodstvenu ispravu.
Za isplatu plaće zaposlenicima Zahtjevi za sredstvima dostavljaju se sukladno prethodno utvrđenim terminima od strane Upravnog odjela za društvene djelatnosti.
Za isplate naknada i ostalih obveza po ugovorima o djelu i autorskim honorarima fizičkim osobama, potrebno je Zahtjeve dostavljati prema prethodno dogovorenoj dinamici s Upravnim odjelom za društvene djelatnosti (putem aplikacije Microsoft Teams dogovara se točan datum isplate). 
Za sve ugovore o djelu i autorske ugovore koji dospijevaju na plaćanje putem Zahtjeva za sredstvima potrebno je dostaviti i suglasnost o pregledu ugovora od pravne službe Upravnog odjela za društvene djelatnosti, s time da je odgovornost za sadržaj ugovora i dalje na proračunskom korisniku.
Proračunski korisnici u obvezi su voditi računa o sljedećim mogućim pogreškama:

1. Provjera svih parametara na ispisanom Zahtjevu prije ovjere
-	Posebno obratite pažnju na model i poziv na broj, jer su ovo najčešće greške koje uzrokuju neuspješna plaćanja ili povrat Zahtjeva.
-	Kod unosa modela i poziva na broj obratite pažnju na moguće “progutane znamenke” zbog softverske greške. Za izbjegavanje navedenog: Potrebno je obrisati cijeli model i poziv na broj, a zatim ih ponovno ručno unesite. Kod poziva na broj, koristite tipku „delete“ za uklanjanje razmaka, jer prisutnost razmaka može uzrokovati greške prilikom obrade. Ukoliko se samo ispravi model, bez da se obriše uvijek ponovo proguta znamenke (jednu, dvije ili sve).

2. Računi koji zahtijevaju ručni unos (npr. komunalna naknada) i Zahtjevi koji se u cijelosti ručno unose
-	Molimo da svi ručno uneseni podaci budu temeljito provjereni prije slanja Zahtjeva. Čak i mali propusti, poput pogrešnog unosa znamenki, mogu uzrokovati probleme u obradi.

3. Pravilno korištenje raspodjele kod Zahtjeva
-	Za putne naloge: Jedan putni nalog koji sadržava više različitih troškova (dnevnica, putni trošak, ostali troškovi) mora se unositi kroz funkciju raspodjele na različite pozicije i konta.
-	Za stavke koje sadrže samo jednu stavku, raspodjela se ne koristi. Takvi Zahtjevi trebaju biti upisani bez nepotrebnog razbijanja na više pozicija ili konta.

4. Raspodjela za račune koji je zahtijevaju
· Ponekad se zna dogoditi da primijetite neispravan model i poziv na broj nakon ispisa, iako znate da ste obrisali i prepravili. Prvo se mora zavesti jedna pozicija i konto i u tom koraku promijeniti podatke i onda tek raditi raspodjelu. Na taj način izbjegavate greške koje onemogućuju naknadne izmjene.

Molimo vas da se pridržavate ovih smjernica i dodatno provjerite svaki Zahtjev prije slanja, jer pravilna priprema dokumentacije značajno ubrzava postupak obrade i omogućuje pravovremenu isplatu.

3.2. Zahtjev za plaćanje povrata ili predujma/akontacije
Plaćanje predujmom za isporuke roba, radova i usluga moguće je samo iznimno, na temelju prethodno dobivene suglasnosti gradonačelnika za iznose koji premašuju 5.000,00 EUR. Korisnik može predvidjeti plaćanje predujmom ako je ispunjen najmanje jedan od sljedećih uvjeta:
· Ostvaruju se kraći rokovi isporuke roba, radova i usluga i druge pogodnosti od interesa za Grad
· Plaćanje predujmom nužan je uvjet za isporuku roba, radova i usluga.
Zahtjev za plaćanje predujma/akontacije dostavlja se putem aplikacija Microsoft Teams. Zahtjev treba biti potpisan i ovjeren od voditelja/ice računovodstva i ravnatelja/ica s ponudom/predračunom u privitku. 
Kod Zahtjeva za plaćanje predujma i povrate potrebno je dostaviti ovjereni Dopis uz propisani obrazac Zahtjev za plaćanje povrata ili predujma/akontacije. 
Uz Dopis podrazumijeva se i prilaganje popratne dokumentacije. 
Nepotpuni Dopisi bit će vraćeni na korekciju, stoga molimo pozornost na točnost podataka i dokumentacije.
Plaćanje po ponudi/predračunu Grad i korisnik obvezni su evidentirati na potraživanje do dostave računa.
Kada proračunski korisnik zaprimi račun na temelju plaćenog predujma/predračuna potrebno je isti provesti kroz Zahtjev za sredstvima putem aplikacije 149 uz napomenu da je račun podmiren. 
Kod proračunskog korisnika Zahtjev za plaćanje putem aplikacije nije knjigovodstveni dokument odnosno isprava. Dokument za knjiženje je izvorni račun dobavljača, obračunska situacija, obračun autorskog djela, obračun plaće i ostalo.

3.3. Zahtjev za preknjiženjem kojim se ispravljaju moguće krivo evidentirani prihodi ili rashodi na pozicijama proračuna
Tijekom godine pojavljuje se potreba za preknjiženjima u glavnoj knjizi proračunskog korisnika kao što su: preknjiženje prihoda i rashoda, ispravci knjiženja i dr. 
Preknjiženja će se prvo provoditi u glavnoj knjizi proračunskog korisnika, nakon čega je korisnik obvezan o preknjiženju izvijestiti odgovornu osobu u Gradu Osijeku na obrascu Zahtjev za preknjiženjem. 
Za utemeljenost predmetnog preknjiženja odgovoran je glavni knjigovođa proračunskog korisnika.

3.4. Zahtjev za otvaranjem novog primatelja u knjigovodstvu proračunskog korisnika
Kada proračunski korisnik ima stvorenu obvezu, odnosno ispostavljen račun od dobavljača kojeg nema evidentiranog u katalogu poslovnih partnera, podnosi Zahtjev za otvaranje novog primatelja (dobavljača). Proračunski korisnici Zahtjev šalju putem maila u Upravni odjel za financije i fondove Europske unije, Pododsjek financijske operative.
U Zahtjevu je potrebno navesti sve podatke o dobavljaču, i to: točan naziv, adresa primatelja, OIB, broj žiro računa po IBAN konstrukciji te obavezan podatak radi li se o primatelju pravnoj ili fizičkoj osobi tipa dobavljač „redovni“ ili zaduženje tipa „ostalo“ (tip pet).
Pododsjek financijske operative će u katalogu Salda konti otvoriti navedenog primatelja te će ga Upravni odjel za društvene djelatnosti putem aplikacije Lokalne riznice dostaviti proračunskom korisniku na web, kako bi ga mogao koristiti. Nakon otvaranja partnera na Gradu Osijeku, proračunskim korisnicima će se automatski prepisati partner u aplikaciju Salda konti.

3.5. Zahtjev za otvaranje novih aktivnosti/izvora/stavki 
Kada proračunski korisnik ima potrebu za otvaranjem novih aktivnosti/izvora/stavki potrebno je Zahtjev poslati nadležnom upravnom odjelu koji će nakon otvaranja istih informirati o tome Upravni odjel za financije i fondove Europske unije.
Zahtjev je potrebno poslati na e-mail Odsjeka za proračun i djelatnika Upravnog odjela za društvene djelatnosti zaduženih za poslove planiranja proračuna.

4. 	RAČUNOVODSTVO PRORAČUNA

Proračunski korisnik obavezan je minimalno tromjesečno usporediti svoje podatke s podacima evidentiranim u Gradu Osijeku. Pri tom je dužan odmah po uočavanju neusklađenosti reagirati i u suradnji s računovodstvom Grada Osijeka utvrditi uzroke neusklađenosti, te poduzeti potrebne korekcije i inicirati ispravke u glavnoj knjizi Grada Osijeka na nivou proračunskog korisnika. 
Na kraju poslovne godine potrebno je izvršiti završna knjiženja po izvorima i provesti kontrole i usklađenja koja će jamčiti ispravnost provedenih knjiženja tijekom fiskalne godine.
Na skupini 92 evidentira se višak ili manjak prihoda i primitaka proračunskog korisnika. U pravilu, proračunski korisnici ne bi smjeli imati ukupni manjak poslovanja. Dozvoljen je metodološki manjak iz izvora nadležni proračun (Opći prihodi, DEC…), koji proizlazi iz modificiranog obračunskog načela iskazivanja prihoda/primitaka i rashoda/izdataka.
U financijskim izvještajima razine 23 iskazani su ukupni prihodi i primici, rashodi i izdaci Grada Osijeka i prihodi i primici, rashodi i izdaci proračunskih korisnika Grada Osijeka i to u dijelu koji se odnosi na financiranje iz Proračuna te vlastite i namjenske prihode i primitke te rashode i izdatke financirane iz istih, stanje obveza kao i drugi traženi podaci vezani za Grad Osijek i proračunske korisnike Grada Osijeka.
Proračunski korisnici Grada Osijeka u obvezi su predati sva financijska izvješća (za razdoblje I-III, I-VI, I-IX i I-XII mjesec) kroz sustav Registra proračunskih i izvanproračunskih korisnika financijskog izvještavanja (skraćeni naziv: RKPFI ).
Obveza izrade konsolidiranog izvješća zakonski je definirana dva puta godišnje i to za razdoblja od: I-VI i I-XII mjesec. 
Konačne rokove dostave podataka radi usklađivanja vezane za izradu financijskih izvješća, proračunski korisnici dobiti će od strane Upravnog odjela za financije i fondove EU, Odsjek za računovodstvo.
Svi financijski izvještaji za koje se utvrde nepravilnosti će se vraćati proračunskom korisniku na ispravak putem aplikacije RKPFI.
	Proračunski korisnici dužni su objavljivati godišnja financijska izvješća na svojoj web stranici te po objavi poslati link Upravnom odjelu za financije i fondove Europske unije, Odsjek za računovodstvo.

Uputa za povrate novčanih sredstava fizičkim osobama
Primjer: Dječji vrtić ima povrat uplaćene akontacije roditelju ili Osnovne škole imaju povrat za više uplaćen produženi boravak
1. korak: poslati e-mail Odsjeku za računovodstvo, podatke o poziciji i kontu s kojeg bi se povrat izvršio te datum kada je uplata bila
2. korak: nakon usklade s Odsjekom za računovodstvo možete pisati zahtjev za povratom Upravnom odjelu za društvene djelatnosti na propisanom obrascu.

5.	FISKALNA ODGOVORNOST

Prema Zakonu o fiskalnoj odgovornosti („Narodne novine“ br. 111/18 i 83/23) i Uredbi o sastavljanju i predaji izjave o fiskalnoj odgovornosti i izvještaja o primjeni fiskalnih pravila („Narodne novine“ br. 95/19) čelnik proračunskog korisnika dužan je svake godine za prethodnu proračunsku godinu sastaviti Izjavu o fiskalnoj odgovornosti. Čelnik proračunskog korisnika dužan je do 28. veljače tekuće godine Gradu Osijeku dostaviti Izjavu, popunjeni Upitnik, Plan otklanjanja slabosti i nepravilnosti, Izvješće o otklonjenim slabostima i nepravilnostima utvrđenima prethodne godine i Mišljenje unutarnjih revizora o sustavu financijskog upravljanja i kontrola za područja koja su bila revidirana prethodne godine.
Grad Osijek o uočenim nepravilnostima utvrđenima u kontroli Izjava izvještava Ministarstvo financija.

6.	UNUTARNJA REVIZIJA

Unutarnja revizija procjenjuje sustav unutarnjih kontrola, daje stručna mišljenja i savjete za poboljšanje djelotvornosti upravljanja rizicima, kontrola i upravljanja poslovanjem.
Unutarnja revizija ustrojena na razini Grada, obavlja unutarnju reviziju i kod proračunskih korisnika u nadležnosti Grada, te pruža savjetodavne usluge.
Trogodišnji strateški plan rada Unutarnja revizija temelji na pregledu ciljeva i prioriteta Grada i proračunskih korisnika Grada, stanju razvijenosti financijskog upravljanja te sustavu unutarnjih kontrola i na temelju značajnosti programa i procjene rizika u procesima, aktivnostima i projektima u suradnji sa rukovoditeljima institucija, predlaže obavljanje određene revizije u godišnjem planu rada, koji donosi Gradonačelnik. Unutarnja revizija obavlja reviziju svih programa, projekta i aktivnosti u skladu s planom ili po nalogu Gradonačelnika.
Revizorsko izvješće dostavlja se čelniku proračunskog korisnika Grada i čelniku u čijoj nadležnosti je proračunski korisnik kao i Gradonačelniku koji odobrava plan aktivnosti provedbe preporuka.
O statusu provedbe preporuka čelnik revidirane jedinice je obavezan izvijestiti rukovoditelja unutarnje revizije koji prati njihovu provedbu i izvještava o provedbi preporuka Gradonačelnika odnosno Upravni odjel za financije i fondove Europske unije sukladno propisima koji uređuju davanje Izjave o fiskalnoj odgovornosti.
Savjetodavne aktivnosti se provode u skladu s postojećim resursima na način da se vrsta i obuhvat određuju u pisanom dogovoru s rukovoditeljem koji traži savjet u cilju poboljšanja procesa upravljanja rizicima, kontrola i upravljanja poslovanjem.

7.	NEPRAVILNOSTI - PRIJAVA I IZVJEŠTAVANJE

Proračunski korisnici nisu u obvezi imenovati osobu zaduženu za nepravilnosti u upravljanju sredstvima proračuna, ali su dužni o uočenim nepravilnostima pisano izvijestiti osobu zaduženu za nepravilnosti na razini Grada. (ista je objavljena na stranicama Grada Osijeka). Pod nepravilnosti se smatra nepridržavanje ili pogrešna primjena zakona i drugih propisa koja proizlazi iz radnji ili propusta, a koja ima ili bi mogla imati štetan utjecaj na proračunska sredstva i sredstva iz drugih izvora bilo da se radi o prihodima/primicima, rashodima/izdacima, povratima, imovini ili obvezama.

KLASA: 024-03/24-03/2
URBROJ: 2158-1-02-24-5
Osijek, 20. prosinca 2024.

	GRADONAČELNIK
	Ivan Radić, mag. oec., v. r.





PRILOG BR.1
PRORAČUNSKI KORISNIK                                                                               
OSOBNI IDENTIFIKACIJSKI BROJ
ADRESA 

UPRAVNI ODJEL ZA FINANIJE I FONDOVE EUROPSKE UNIJE
ZAHTJEV ZA OTVARANJE NOVOG PRIMATELJA (DOBAVLJAČA ILI KUPCA)
	
	RED.
BR.
	
NAZIV SUBJEKTA
	
OIB
	
MJESTO
	
ULICA I KBR.
	
IBAN
	
BANKA
	
TIP*

	
	
	
	
	
	
	
	

	
	
	
	
	
	
	
	

	
	
	
	
	
	
	
	

	
	
	
	
	
	
	
	

	
	
	
	
	
	
	
	

	
	
	
	
	
	
	
	


 *Dobavljači ili ostalo 

Osijek, ________godine


                       Računovodstvo                                                                  MP                                                                                                           Ravnatelj/ica


PRILOG BR. 2

NAZIV PRORAČUNSKOG KORISNIKA GRADA OSIJEKA:
ADRESA (mjesto, ulica i broj):                                                                            
OSOBNI IDENTIFIKACIJSKI BROJ:
                                                                                                           GRAD OSIJEK 
                                                                                Upravni odjel za društvene djelatnosti 
                                                                                                 Odsjek za financijske poslove  
Zahtjev za plaćanje povrata ili predujma/akontacije
 
	Naziv primatelja
	 

	Adresa primatelja
	 

	OIB primatelja
	 

	IBAN primatelja
	 

	Swift code 
	 

	BIC
	 

	PDV ID primatelja
	

	Broj ponude/predračuna
	 

	Opis plaćanja
	 

	Model
	 

	Poziv na broj
	 

	Iznos (EUR)
	 

	Izvor
	 

	Konto
	 

	Šifra pozicije prihoda za povrat ili rashoda koja će teretiti račun po primitku
	 

	Dodatna napomena (po potrebi)
	 


 
Uz Zahtjev potrebno je obavezno priložiti ponudu/predračun i/ili ostale primjenjive priloge.
 
Osijek, ________godine


 Računovodstvo                                             MP                                                     Ravnatelj/ica




PRILOG BR. 3


NAZIV PRORAČUNSKOG KORISNIKA GRADA OSIJEKA:
ADRESA (mjesto, ulica i broj):                                                                            
OSOBNI IDENTIFIKACIJSKI BROJ:

                                                                                                           GRAD OSIJEK 
                                                                                Upravni odjel za društvene djelatnosti 
                                                                                                 Odsjek za financijske poslove  

Zahtjev za preknjiženjem
 
 
	Izvor
	Broj pozicije koja se ispravlja
	Konto pozicije (5 razina)
	Naziv dobavljača i broj računa
	Iznos
(EUR)

	 
	 
	 
	 
	 

	 
	 
	 
	 
	 

	 
	 
	 
	 
	 

	 
	 
	 
	 
	 


 
 
	Izvor
	Broj pozicije na koju se ispravlja
	Konto pozicije (5 razina)
	Naziv dobavljača i broj računa
	Iznos
(EUR)

	 
	 
	 
	 
	 

	 
	 
	 
	 
	 

	 
	 
	 
	 
	 

	 
	 
	 
	 
	



 
 
Osijek, ________ godine
 
 
 

Računovodstvo                                             MP                                                     Ravnatelj/ica



PRILOG BR. 4


NAZIV PRORAČUNSKOG KORISNIKA GRADA OSIJEKA:
ADRESA (mjesto, ulica i broj):                                                                            
OSOBNI IDENTIFIKACIJSKI BROJ:


                                                                                                            GRAD OSIJEK 
                                                                                Upravni odjel za društvene djelatnosti 
                                                                                                 Odsjek za financijske poslove  

 

Zahtjev za izmjenom financijskog plana
(izmjena stavaka plana unutar 2. razine ekonomske klasifikacije i unutar iste aktivnosti/projekta i izvora)

 
Ovim prijedlogom molimo da se umanje sljedeće pozicije Proračuna Grada Osijeka za ______.godinu:
 
	
Izvor
	
Konto

	
Pozicija
	
Naziv pozicije
	Iznos umanjenja (EUR)

	 
	 
	 
	 
	 

	 
	 
	 
	 
	 

	 
	 
	 
	 
	 

	 
	 
	 
	 
	 


 
te povećaju sljedeće pozicije Proračuna Grada Osijeka za ______godinu:
 
	
Izvor
	
Konto
	
Pozicija
	
Naziv pozicije
	Iznos umanjenja (EUR)

	 
	 
	 
	 
	 

	 
	 
	 
	 
	 

	 
	 
	 
	 
	 

	 
	 
	 
	 
	 


 
 
 
Osijek, ________godine
 
  
Računovodstvo                                             MP                                                     Ravnatelj/ica


PRILOG BR. 5

NAZIV PRORAČUNSKOG KORISNIKA GRADA OSIJEKA:
ADRESA (mjesto, ulica i broj):                                                                            
OSOBNI IDENTIFIKACIJSKI BROJ:


                                                                               Grad Osijek
                                                                          Upravni odjel za društvene djelatnosti
                                                                          Odsjek za financijske poslove


Zahtjev za preraspodjelu sredstava
(ako se radi o preraspodjeli sredstava najviše do 5% na razini skupine ekonomske klasifikacije donesene od strane Gradskog vijeća koja se umanjuje i to unutar izvora opći prihodi i primici)

 
Ovim prijedlogom molimo da se umanje sljedeće pozicije Proračuna Grada Osijeka za ______.godinu:
 

	
Izvor
	
Konto

	
Pozicija
	
Naziv pozicije
	Iznos umanjenja (EUR)

	 
	 
	 
	 
	 

	 
	 
	 
	 
	 

	 
	 
	 
	 
	 

	 
	 
	 
	 
	 



te povećaju sljedeće pozicije Proračuna Grada Osijeka za ______godinu:
 
	
Izvor
	
Konto
	
Pozicija
	
Naziv pozicije
	Iznos umanjenja (EUR)

	 
	 
	 
	 
	 

	 
	 
	 
	 
	 

	 
	 
	 
	 
	 

	 
	 
	 
	 
	 


 
 
 
Osijek, ________ godine
 
 
 
Računovodstvo                                             MP                                                     Ravnatelj/ica



PRILOG BR. 6

NAZIV PRORAČUNSKOG KORISNIKA GRADA OSIJEKA:
ADRESA (mjesto, ulica i broj):                                                                            
OSOBNI IDENTIFIKACIJSKI BROJ:

                                                                                                   GRAD OSIJEK
                                                                       Upravni odjel za društvene djelatnosti
                                                                     Upravni odjel za financije i fondove Europske unije


ZAHTJEV ZA OTVARANJEM NOVIH AKTIVNOSTI / IZVORA/STAVKI

1. NOVE AKTIVNOSTI/PROJEKTI
Naziv i oznaka (A=Aktivnost, K=Kapitalni projekt ili T=Tekući projekt) aktivnosti/projekta:
.................................................................................................................................................................
	
Šifra i naziv
razdjela/glave
	
Šifra i naziv programa
	
Izvor
	
Konto

	
	
	
	

	
	
	
	

	
	
	
	




2. NOVE STAVKE i/ili IZVORA NA POSTOJEĆIM AKTIVNOSTIMA/PROJEKTIMA 
Naziv i šifra aktivnosti/projekta:
.................................................................................................................................................................
	
Šifra i naziv
razdjela/glave
	
Šifra i naziv programa
	
Šifra aktivnosti/projekta
	
Izvor
	
Konto

	
	
	
	
	

	
	
	
	
	

	
	
	
	
	



Osijek, ________godine
 
 

Računovodstvo                                             MP                                                     Ravnatelj/ica


